wannaphong/clean_thaiwikipedia huggingface dataset:
# วัดพุฒิปรางค์ปราโมทย์
วัดพุฒิปรางค์ปราโมทย์ เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 1 บ้านบางศรีเมือง ตำบลบางศรีเมือง อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 5 ไร่

วัดพุฒิปรางค์ปราโมทย์สร้างขึ้นเมื่อประมาณ พ.ศ. 2300 เดิมมีชื่อว่า วัดบางชาวเหนือ เนื่องจากมีชาวเหนือมาอาศัยอยู่ เมื่อรวมกลุ่มกันได้ร่วมกันสร้างวัด ต่อมาวัดได้ชำรุดทรุดโทรมลงมากจนกระทั่งได้รับการบูรณะและสร้างขึ้นใหม่เมื่อ พ.ศ. 2494 โดยคุณหญิงปรางค์ ปราโมทย์ และพระยาเจริญราชไมตรีเป็นผู้มีจิตศรัทธาสร้างอุโบสถ เจ้าอาวาสจึงได้เปลี่ยนนามวัดมาเป็น "วัดพุฒิปรางค์ปราโมทย์" ตามนามผู้สร้างเมื่อวันที่ 29 พฤศจิกายน พ.ศ. 2494 ต่อมาอุโบสถชำรุด อาจารย์เฉื่อยร่วมกับนางสาวเกลี้ยง ไม้เกตุ และนางผัน มั่นตรงจิต ได้สร้างอุโบสถขึ้นใหม่เมื่อ พ.ศ. 2510 วัดได้รับพระราชทานวิสุงคามสีมาครั้งหลังเมื่อวันที่ 11 กุมภาพันธ์ พ.ศ. 2517

อาคารและเสนาสนะสำคัญได้แก่ อุโบสถ กว้าง 7 เมตร ยาว 23 เมตร สร้างเมื่อ พ.ศ. 2494 และได้รับการบูรณปฏิสังขรณ์ขึ้นใหม่เมื่อ พ.ศ. 2510 เพราะชำรุดทรุดโทรมมาก วิหาร กว้าง 5 เมตร ยาว 8 เมตร ศาลาการเปรียญ กว้าง 8 เมตร ยาว 20.25 เมตร กุฏิสงฆ์ จำนวน 11 หลัง สร้างด้วยไม้ และหอระฆัง ส่วนปูชนียวัตถุ มีพระพุทธรูปนามว่า หลวงพ่อขาว ประดิษฐานอยู่ในวิหาร
# วัดตะระเก
วัดตะระเก เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 1 บ้านคลองบางขุนกอง ตำบลบางขุนกอง อำเภอบางกรวย จังหวัดนนทบุรี ที่ดินของวัดมีจำนวน 16 ไร่ ตามโฉนดที่ดินเลขที่ 3456

วัดตะระเกเคยเป็นวัดร้างอยู่หลายร้อยปี มีนามอื่นว่า วัดตะละเก วัดตะเก วัดนาฬิเก และ วัดนาระเก ตามแต่ชาวบ้านจะเรียก ไม่มีหลักฐานแน่ชัดเกี่ยวกับการสร้าง มีเพียงเรื่องเล่าต่อกันมาว่า พระเจ้าอู่ทองได้ยกทัพมาจากเมืองอู่ทองเพื่อหนีโรคระบาดและหาทำเลสร้างเมืองใหม่ เมื่อพักทัพแล้วเห็นทำเลเหมาะสมก็จะสร้างวัดเพื่อล้างเวรล้างกรรม วัดตะระเกก็เป็นอีกวัดหนึ่งที่พระองค์มีรับสั่งให้สร้าง ที่ประชุมมหาเถรสมาคมมีมติเห็นชอบให้ยกวัดตะระเก (ร้าง) เป็นวัดมีพระภิกษุอยู่จำพรรษาในการประชุมครั้งที่ 28/2551 เมื่อวันที่ 19 ธันวาคม พ.ศ. 2551 วัดมีพระครูวิจิตรการโกวิท (เชวง หิริสมฺปนฺโน) เป็นเจ้าอาวาสรูปแรกในยุคปัจจุบัน

อาคารและเสนาสนะที่ได้ก่อสร้างแล้วในปัจจุบันได้แก่ กุฎิสงฆ์ ศาลาอเนกประสงค์ 1 หลัง หอระฆัง 1 หลัง วิหารครึ่งตึกครึ่งไม้ 1 หลัง วิหารหลวงพ่อตะเคียนเงินซึ่งทำจากไม้ทั้งหลัง และอุโบสถที่สร้างด้วยไม้สักทองทั้งหลัง พระประธานประจำอุโบสถทำจากไม้ตะเคียนทอง ชาวบ้านเรียกว่า หลวงพ่อตะเคียนทอง ส่วนในวิหารมีพระพุทธรูปนามว่า หลวงพ่อตะเคียนเงิน
# Dasyanthina
Dasyanthina เป็นสกุลพืชดอกที่อยู่ในวงศ์ทานตะวัน

ถิ่นกำเนิดของมันคือบราซิลตะวันออกเฉียงใต้ไปจนถึงปารากวัย

สปีชีส์:
Dasyanthina palustris 
Dasyanthina serrata
# Dasyandantha
Dasyandantha เป็นสกุลพืชดอกที่อยู่ในวงศ์ทานตะวัน

ถิ่นกำเนิดของมันคือเวเนซุเอลา

สปีชีส์:
 Dasyandantha cuatrecasasiana (Aristeg.) H.Rob.
# Dasynotus
Dasynotus เป็นสกุลพืชดอกที่อยู่ในวงศ์หญ้างวงช้าง

ถิ่นกำเนิดของมันคือทางตะวันตกเฉียงเหนือของสหรัฐ

สปีชีส์:
 Dasynotus daubenmirei I.M.Johnst.
# เทศบาลตำบลท่านา
เทศบาลตำบลท่านา เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 2 ตำบลท่านา ในอำเภอกะปง จังหวัดพังงา เดิมมีฐานะเป็นสุขาภิบาลท่านาซึ่งจัดตั้งขึ้นใน พ.ศ. 2499 วันที่ 20 กันยายน พ.ศ. 2499 ก่อนจะได้รับการจัดตั้งเป็นเทศบาลตำบลใน พ.ศ. 2542 วันที่ 24 กุมภาพันธ์ พ.ศ. 2542 ในปี พ.ศ. 2564 เขตเทศบาลมีประชากรทั้งหมด 1,036 คน

ใน พ.ศ. 2497 ได้ย้ายที่ว่าการอำเภอกะปงจากหมู่ที่ 2 ตำบลกะปง มาตั้งอยู่ที่บ้านปากถัก หมู่ที่ 2 ตำบลท่านา อันเป็นจุดศูนย์กลางของอำเภอกะปง เพื่อความสะดวกแก่ประชาชนทุกตำบลที่จะมาติดต่อราชการ วันที่ 28 กันยายน พ.ศ. 2497 ชุมชนบ้านปากถักยังเป็นสถานที่ทำเหมืองแร่ดีบุกท่ามกลางหุบเขาในอดีต
# Darcyanthus
Darcyanthus เป็นสกุลพืชดอกที่อยู่ในวงศ์มะเขือ

ถิ่นกำเนิดของมันคือเปรูและโบลิเวีย

สปีชีส์:
 Darcyanthus spruceanus (Hunz.) Hunz. ex N.A.Harriman
# Darcya
Darcya เป็นสกุลพืชดอกที่อยู่ในวงศ์เทียนเกล็ดหอย

ถิ่นกำเนิดอยู่บริเวณประเทศคอสตาริกาไปจนถึงโคลอมเบีย

สปีชีส์:

Darcya costaricensis 
Darcya mutisii 
Darcya reliquiarum
# วัดดอนทราย
วัดดอนทราย อาจหมายถึง
 วัดดอนทราย จังหวัดฉะเชิงเทรา
 วัดดอนทราย จังหวัดเชียงใหม่
 วัดดอนทราย จังหวัดประจวบคีรีขันธ์
 วัดดอนทราย จังหวัดเพชรบุรี
 วัดดอนทราย จังหวัดร้อยเอ็ด
 วัดดอนทราย จังหวัดราชบุรี
# Daphnimorpha
Daphnimorpha เป็นสกุลพืชดอกที่อยู่ในวงศ์กฤษณา

ถิ่นกำเนิดของมันคือภาคใต้ของญี่ปุ่น

สปีชีส์:

Daphnimorpha capitellata 
Daphnimorpha kudoi
# Dapania
Dapania เป็นสกุลพืชดอกที่อยู่ในวงศ์กระทืบยอด

ถิ่นกำเนิดของมันคือมาดากัสการ์, มาเลเซียตะวันตก

สปีชีส์:
Dapania grandifolia 
Dapania pentandra 
Dapania racemosa
# Dansiea
Dansiea เป็นสกุลพืชดอกที่อยู่ในวงศ์สมอ

ถิ่นกำเนิดของมันคือออสเตรเลียตะวันออกเฉียงเหนือ

สปีชีส์:

Dansiea elliptica 
Dansiea grandiflora
# Danxiaorchis
Danxiaorchis เป็นสกุลพืชดอกที่อยู่ในวงศ์กล้วยไม้

ถิ่นกำเนิดของมันคือจีนตะวันออกเฉียงใต้

สปีชีส์:
Danxiaorchis singchiana 
Danxiaorchis yangii
# Dankia
Dankia เป็นสกุลพืชดอกที่อยู่ในวงศ์สนุ่น

ถิ่นกำเนิดของมันคืออินโดจีน

สปีชีส์:
 Dankia langbianensis Gagnep.
# Dalzellia
Dalzellia เป็นสกุลพืชดอกที่อยู่ในวงศ์Podostemaceae

ถิ่นกำเนิดของมันคืออินโดจีน

สปีชีส์:

Dalzellia angustissima 
Dalzellia attapeuensis 
Dalzellia ceylanica 
Dalzellia gracilis 
Dalzellia kailarsenii 
Dalzellia microphylla 
Dalzellia pseudoangustissima 
Dalzellia ranongensis 
Dalzellia sessilis 
Dalzellia sparsa 
Dalzellia ubonensis
# เทนเซ็นต์ วิดีโอ
เทนเซ็นต์ วิดีโอ   หรือ วีทีวี (WeTV) ในเวอร์ชันสากล  เป็นเว็บไซต์และแอปพลิเคชันที่ให้บริการโอทีที แบบวีดิทัศน์ตามคำขอสื่อแบบส่งต่อเนื่องทางอินเทอร์เน็ตแบบฟรีและสมัครสมาชิกบริการของประเทศจีน  ที่ให้บริการในไทย โดยบริษัท เทนเซ็นต์ (ประเทศไทย) จำกัด มีผู้ใช้งานในมือถือมากกว่า 900 ล้านคน และมีผู้ใช้ต่อเดือน 89 ล้านคน ในเดือนมีนาคม พ.ศ. 2562

เทนเซ็นต์ วิดีโอ เปิดตัวอย่างเป็นทางการในเดือนเมษายน พ.ศ. 2554 พร้อมโดเมนอิสระ เทนเซ็นต์ วิดีโอ รองรับวีดิทัศน์ตามคำขอและการออกอากาศทางโทรทัศน์ออนไลน์และให้การจัดการรายการการขยายระดับเสียงวิดีโอ การปรับคุณภาพสีและบริการอื่น ๆ กลยุทธ์ของ เทนเซ็นต์ วิดีโอ มุ่งเน้นไปที่การพัฒนาเนื้อหาที่เป็นดั้งเดิม และสนับสนุนรายการต้นฉบับ ละคร ภาพยนตร์ และการประกวดภาพยนตร์สั้น ในประเทศไทยให้บริการเนื้อหาประเภทซีรีส์ ละคร ภาพยนตร์ อนิเมะ และรายการวาไรตี้

เดือนตุลาคม พ.ศ. 2560 รายได้ของเทนเซ็นต์ วิดีโอ อยู่ที่ 65.2 พันล้านหยวน (9.87 พันล้านดอลลาร์สหรัฐ) ในเดือนกันยายน พ.ศ. 2560 เทนเซ็นต์ วิดีโอ เป็น 1 ใน 8 แอปพลิเคชันของจีนในมือถือ 30 อันดับแรกที่มีรายได้มากที่สุดในแอปสโตร์ และ กูเกิล เพลย์ ในเดือนตุลาคม พ.ศ. 2560 เทนเซ็นต์ วิดีโอติดอันดับหนึ่งในแอปพลิเคชัน 15 อันดับแรกที่มีรายได้รวมต่อเดือนมากที่สุดทั่วโลก และยังติดอันดับรายได้สูงสุดของแอปพลิเคชันไอโอเอสประเภทความบันเทิงของประเทศจีนในเดือนตุลาคม พ.ศ. 2560
# Dalrympelea
Dalrympelea เป็นสกุลพืชดอกที่อยู่ในวงศ์ Staphyleaceae

ถิ่นกำเนิดของมันคือเอเชียเขตร้อน

สปีชีส์:

Dalrympelea borneensis 
Dalrympelea calciphila 
Dalrympelea grandis 
Dalrympelea nitida 
Dalrympelea pomifera 
Dalrympelea sphaerocarpa 
Dalrympelea stipulacea 
Dalrympelea trifoliata
# Dactylocardamum
Dactylocardamum เป็นสกุลพืชดอกที่อยู่ในวงศ์ผักกาด

ถิ่นกำเนิดของมันคือเปรู

สปีชีส์:

Dactylocardamum imbricatifolium 
Dactylocardamum polyspermum
# Dactylocladus
Dactylocladus เป็นสกุลพืชดอกที่อยู่ในวงศ์ Crypteroniaceae

ถิ่นกำเนิดของมันคือเกาะบอร์เนียว

สปีชีส์:
 Dactylocladus stenostachys Oliv.
# วีทีวี
วีทีวี อาจหมายถึง
 วีทีวี  หรือ สถานีวิทยุโทรทัศน์แห่งประเทศเวียดนาม  เป็นสถานีโทรทัศน์แห่งแรกของประเทศเวียดนาม
 วีทีวี  หรือ เทนเซ็นต์ วิดีโอ เป็นเว็บไซต์และแอปพลิเคชันที่ให้บริการโอทีทีของประเทศจีน
 วีทีวี  ช่องบันเทิงของประเทศเบลารุส
 วีทีวี  ช่องโทรทัศน์ของประเทศเนเธอร์แลนด์
 วีทีวี  ช่องโทรทัศน์ของประเทศปากีสถาน
 วีทีวี  ช่องโทรทัศน์ของเมืองซานซัลวาดอร์ ประเทศเอลซัลวาดอร์
 วีทีวี  ช่องโทรทัศน์ของรัฐวิกทอเรีย ประเทศออสเตรเลีย
 วีทีวี  ช่องโทรทัศน์ของประเทศเวเนซุเอลา
 วีทีวี-คุชราต   ช่องโทรทัศน์ของประเทศอินเดีย
 วีทีวี  ช่องโทรทัศน์ของเมืองคีย์เวสต์ รัฐฟลอริดา สหรัฐ
 วีทีวี  ช่องเคเบิลทีวีของอเมริกาสำหรับผู้หญิง
# Dahliaphyllum
Dahliaphyllum เป็นสกุลพืชดอกที่อยู่ในวงศ์ผักชี

ถิ่นกำเนิดของมันอยู่ทางตะวันตกเฉียงใต้ของเม็กซิโก

สปีชีส์:
 Dahliaphyllum almedae Constance & Breedlove
# Dactylaea
Dactylaea เป็นสกุลพืชดอกที่อยู่ในวงศ์ผักชี

มีถิ่นกำเนิดในทิเบตไปจนถึงจีนภาคใต้ตอนกลาง

สปีชีส์:

Dactylaea schizopetala 
Dactylaea wolffiana
# Dactylaena
Dactylaena เป็นสกุลพืชดอกที่อยู่ในวงศ์ผักเสี้ยน

ถิ่นกำเนิดของมันคือเฮติโบลิเวียจนถึงบราซิลและอาร์เจนตินา

สปีชีส์:

Dactylaena ekmanii 
Dactylaena glazioviana 
Dactylaena micrantha 
Dactylaena microphylla 
Dactylaena pauciflora 
Dactylaena pohliana
# Dactyliandra
Dactyliandra เป็นสกุลพืชดอกที่อยู่ในวงศ์แตง

ถิ่นกำเนิดของมันคือแองโกลาจนถึงนามิเบีย

สปีชีส์:
 Dactyliandra welwitschii Hook.f.
# Dactyliophora
Dactyliophora เป็นสกุลพืชดอกที่อยู่ในวงศ์กาฝาก

มีพิสัยตั้งแต่ปาปัวเชียไปจนถึงภาคเหนือของรัฐควีนส์แลนด์

สปีชีส์:
Dactyliophora novaeguineae 
Dactyliophora verticillata
# Cytogonidium
Cytogonidium เป็นสกุลพืชดอกที่อยู่ในวงศ์ Restionaceae

ถิ่นกำเนิดอยู่ทางตะวันตกเฉียงใต้ของออสเตรเลีย

สปีชีส์:
 Cytogonidium leptocarpoides (Benth.) B.G.Briggs & L.A.S.Johnson
# ชยอนู
ซ็อน ฮย็อน-อู (; เกิด 18 มิถุนายน พ.ศ. 2535) หรือที่รู้จักกันดีในชื่อ ชยอนู (Shownu) เป็นนักร้องและนักเต้นชาวเกาหลีใต้ เขาเป็นนักเต้นและนักร้องหลักในวงบอยแบนด์เกาหลีใต้ชื่อมอนสตาเอ็กซ์ซึ่งเดบิวต์ภายใต้สังกัดสตาร์ชิปเอนเตอร์เทนเมนต์ ในปี พ.ศ. 2558 ผ่านรายการแข่งขัน No.Mercy ของช่องเอ็มเน็ต
# บาร์บิคันเอสเตท
บาร์บิคันเอสเตท  เป็นชุดอาคารที่อยู่อาศัยที่ประกอบด้วยแฟลท, เมซงเนท (maisonettes) และบ้านราว 2000 หน่วย ตั้งอยู่ในนครหลวงลอนดอนในภูมิภาคตอนกลางของลอนดอน ที่ตั้งของเอสเตทในอดีตเป็นจุดที่ถูกทำลายอย่างหนักระหว่างสวครามโลกครั้งที่สองและเคยเต็มไปด้วยสถาบันทางการเงินมาก่อน แรกเริ่มเดิมที บาร์บิคันเอสเตทสร้างขึ้นเพื่อเป็นที่อยู่อาศัยสำหรับเช่าให้กับผู้มีวิชาชีพชนชั้นกลางและกลางตอนบน และในปัจจุบันยังคงสถานะเป็นชุดที่อยู่อาศัยสำหรับตลาดบน บริเวฯชณภายในและรอบข้างประกอบด้วยศูนย์ศิลปะบาร์บิคัน, พิพิธภัณฑ์ลอนดอน, โรงเรียนดนตรีและการแสดงกิลด์ฮอลล์, หอสมุดสาธารณะบาร์บิคัน, โรงเรียนสตรีนครหลวงลอนดอน และอดีตศูนย์วายเอ็มซีเอ ทั้งหมดเรียกรวมกันเป็น บาร์บิคุนคอมเพลกซ์ (Barbican Complex)

บาร์บิคันคอมเพลกซ์เป็นตัวอย่างชิ้นเอกของสถาปัตยกรรมบรูทัลลิสต์แบบอังกฤษ และได้รับการขึ้นทะเบียนเป็นอาคารเกรด II

 ผู้อยู่อาศัยที่มีชื่อเสียง 

 คณะรัฐมนตรีพรรคอนุรักษนิยม นอร์แมน เทบบิท - อยู่อาศัยในบ้านหลังหนึ่งในฝั่งวอลล์ไซด์ (Wallside) กับภรรยาจนกระทั่งเหตุการณ์วางระเบิดโรงแรมไบรทัน 1984
 หัวหน้าพรรคเลเบอร์ จอห์น สมิธ - อาศัยในครอมเวลล์ทาวเวอร์ (Cromwell Tower) กับครอบครัวกระทั่งเสียชีวิตในปี 1994
 อดีตผู้นำสมัชชาคนงานเหมืองแห่งชาติ อาร์เธอร์ สคาร์กิลล์
 อดีตนายกรัฐมนตรีประเทศปากีสถาน เบนาซีร์ ภุตโต
 แอนดรูว์ บรูซ เอิรล์ที่ 11 แห่งเอลกิน
 นักเขียนและผู้ประกาศข่าว ไคลฟ์ เจมส์ ที่ซึ่งนวนิยายปี 1987 ของเขาเรื่อง The Remake มีฉากหลังที่นี่เป็นหลัก
 ผู้กำกับภาพยนตร์และละครเวที เซอร์พีเทอร์ ฮอลล์
 นักฟุตบอล จอร์จ เบสท์Robert Humphreys, The Rough Guide to London (London: Rough Guides, 2003) 
 นักให้คำปรึกษาด้านการลงทุน บ็อบ เบคแมน"The sound of money", Pearson Phillips, The Times, 29 April 1987, p. 14.
 นักให้คำปรึกษาด้านการเมือง เบริล โกลด์สมิธ"Barbican comes of age", Jon Stock, The Times, 23 February 1991, p. 17.
 นักเขียนและนักข่าว ไบรอัน เรดเฮด
 ตุลาการอาวุโสและมาสเตอร์ออฟเดอะโรลส์ บารอนจอห์น ดอนัลด์ซัน และภรรยา ลอร์ดเมเยอร์นครลอนดอนคนแรกที่เป็นสตรี บารอเนสแมรี ดอนัลด์ซัน
 ซิลปิน เซอร์ไมเคิล เครกมาร์ทิน
 นักเขียนการ์ตูนหนังสือพิมพ์ แฟรงก์ ดิกเคินส์
 นักข่าวและนักเคลื่อนไหวทางการเมือง เอส ดับเบิลยู อะเล็กซานเดอร์
 นักเขียนอนุรักษนิยม รอเบิร์ท เอรแมน อาศัยที่วิลโลบายเฮาส์ (Willoughby House) ถึงปี 1977"Jean Richardson. "Memories of a Friend", Afterword to Robert Aickman, Cold Hand in Mine, London: Faber, 2014, pp. 346–47.

ระเบียงภาพ

ดูเพิ่ม
บาร์บิคันเซนเตอร์
พิพิธภัณฑ์ลอนดอน
เซนต์กิลส์นอกคริพเพิลเกท
การ์เชย์
# ฮย็องว็อน
แช ฮย็อง-ว็อน (: ; เกิด 15 มกราคม พ.ศ. 2537) เป็นที่รู้จักกันดีในชื่อ ฮย็องว็อน (Hyungwon) เป็นนักร้อง, นายแบบและดีเจชาวเกาหลีใต้ ในวงบอยแบนด์เกาหลีใต้ชื่อมอนสตาเอ็กซ์ซึ่งเดบิวต์ภายใต้สังกัดสตาร์ชิปเอนเตอร์เทนเมนต์ ในปี พ.ศ. 2558 ผ่านรายการแข่งขัน No.Mercy ของช่องเอ็มเน็ต ใน พ.ศ. 2560 เขาเริ่มเป็นดีเจโดยแสดงภายใต้ชื่อ DJ H.ONE
# กีฮย็อน
ยู กี-ฮย็อน (; เกิด 22 พฤศจิกายน พ.ศ. 2536) หรือที่รู้จักกันดีในชื่อ กีฮย็อน (Kihyun) เป็นนักร้องชาวเกาหลีใต้ เขาเป็นนักร้องในวงบอยแบนด์เกาหลีใต้ชื่อมอนสตาเอ็กซ์ซึ่งเดบิวต์ภายใต้สังกัดสตาร์ชิปเอนเตอร์เทนเมนต์ ในปี พ.ศ. 2558 ผ่านรายการแข่งขัน No.Mercy ของช่องเอ็มเน็ต นอกเหนือจากผลงานของเขาในมอนสตาเอ็กซ์แล้ว กีฮย็อนยังได้ปล่อยเพลงสำหรับซาวด์แทร็กต้นฉบับอีกหลายเพลง
# จูฮ็อนนี
อี จู-ฮ็อน (; เกิด 6 ตุลาคม พ.ศ. 2537) เป็นที่รู้จักกันดีในชื่อ จูฮ็อนนี (Joohoney) (และเดิมรู้จักกันในชื่อ Jooheon) เป็นแร็ปเปอร์และนักแต่งเพลงชาวเกาหลีใต้ เขาเป็นสมาชิกของวงบอยแบนด์เกาหลีใต้ชื่อมอนสตาเอ็กซ์ซึ่งเดบิวต์ภายใต้สังกัดสตาร์ชิปเอนเตอร์เทนเมนต์ ในปี พ.ศ. 2558 ผ่านรายการแข่งขัน No.Mercy ของช่องเอ็มเน็ต
# องค์การบริหารส่วนตำบลวังยาง (จังหวัดนครพนม)
วังยาง เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของตำบลวังยางและตำบลหนองโพธิ์ อำเภอวังยาง จังหวัดนครพนม เดิมมีฐานะเป็นสภาตำบลวังยางที่จัดตั้งขึ้นในวันที่ 25 กันยายน พ.ศ. 2516 วันที่ 25 กันยายน พ.ศ. 2516 และได้รับการจัดตั้งเป็นองค์การบริหารส่วนตำบลเมื่อวันที่ 25 ธันวาคม พ.ศ. 2539 วันที่ 25 ธันวาคม พ.ศ. 2539 ในปี พ.ศ. 2566 ในเขตองค์การบริหารส่วนตำบลมีจำนวนประชากร 7,266 คน โดยแบ่งเป็นเขตตำบลวังยาง 5,053 คน และเขตตำบลหนองโพธิ์ 2,213 คน

ต่อมาในวันที่ 15 กันยายน พ.ศ. 2547 กระทรวงมหาดไทยมีมติให้ยุบสภาตำบลหนองโพธิ์รวมกับพื้นที่องค์การบริหารส่วนตำบลวังยาง วันที่ 15 กันยายน พ.ศ. 2547 ทำให้ในปัจจุบันองค์การบริหารส่วนตำบลวังยางดูแลพื้นที่สองตำบล ได้แก่ ตำบลวังยางและตำบลหนองโพธิ์
# ไอ.เอ็ม
อิม ชัง-กยุน (; เกิด 26 มกราคม พ.ศ. 2539) เป็นที่รู้จักในชื่อทางการแสดงว่า ไอเอ็ม (I.M) หรือชื่อ ชังกยุน (Changkyun) เป็นแร็ปเปอร์ นักร้อง และนักแต่งเพลงชาวเกาหลีใต้ เขาเป็นสมาชิกของวงบอยแบนด์เกาหลีใต้ชื่อมอนสตาเอ็กซ์ซึ่งเดบิวต์ภายใต้สังกัดสตาร์ชิปเอนเตอร์เทนเมนต์ ในปี พ.ศ. 2558 ผ่านรายการแข่งขัน No.Mercy ของช่องเอ็มเน็ต
# อี มิน-ฮย็อก (นักร้อง, เกิด พ.ศ. 2536)
อี มิน-ฮย็อก (; เกิด 3 พฤศจิกายน พ.ศ. 2536) หรือที่รู้จักกันดีในชื่อ มินฮย็อก (Minhyuk) เป็นนักร้องและพิธีกรชาวเกาหลีใต้ เขาเดบิวต์ในปี พ.ศ. 2558 ผ่านรายการแข่งขัน No.Mercy ของช่องเอ็มเน็ต เป็นสมาชิกวงบอยแบนด์เกาหลีใต้ชื่อมอนสตาเอ็กซ์ภายใต้สังกัดสตาร์ชิปเอนเตอร์เทนเมนต์

 ชีวิตช่วงต้น 
อี มิน-ฮย็อกเกิดที่อึยจ็องบู จังหวัดคย็องกี ประเทศเกาหลีใต้ ในวันที่ 3 พฤศจิกายน พ.ศ. 2536

 ผลงานเพลง 

 ซิงเกิล 
 ศิลปินนำ 
 ชื่อ ปี อันดับสูงสุด ยอดขาย อัลบั้มKOR "Ongsimi" (옹심이)  2019 —  "—" denotes releases that did not chart or were not released in that region.

ซาวน์แทร็ก
 ชื่อ ปี อัลบั้ม ศิลปิน อ้างอิง "Have a Goodnight" 2020 She's My Type OST มินฮย็อกและชยอนู
# อาร์.ซี. โปร-แอม
อาร์.ซี. โปร-แอม  เป็นวิดีโอเกมแนวแข่งรถที่พัฒนาโดยแรร์ และจัดจำหน่ายโดยนินเท็นโด สำหรับอเมริกาเหนือในเดือนกุมภาพันธ์ปี 1988 จากนั้นในยุโรปในวันที่ 15 เมษายนของปีเดียวกัน โดยตัวเกมนำเสนอในมุมมองภาพสามมิติเหนือศีรษะผู้เล่นคนเดียวที่จะแข่งรถที่ควบคุมด้วยวิทยุรอบ ๆ ทาง วัตถุประสงค์ของแต่ละทางคือเพื่อให้มีคุณสมบัติสำหรับการแข่งขันครั้งต่อไปโดยการจัดให้อยู่ในสามอันดับแรกของนักแข่ง ผู้เล่นต้องรวบรวมไอเท็มเพื่อปรับปรุงประสิทธิภาพและต้องหลีกเลี่ยงอันตรายต่าง ๆ เช่นแอ่งน้ำฝนและคราบน้ำมัน อาร์.ซี. โปร-แอม เป็นตัวอย่างของเกมแข่งรถที่มีการต่อสู้ด้วยยานพาหนะซึ่งนักแข่งสามารถใช้ขีปนาวุธและระเบิดเพื่อปิดการใช้งานยานพาหนะของฝ่ายตรงข้ามชั่วคราว ตัวเกมเดิมใช้ชื่อ โปร-แอม เรสซึ่ง อาร์.ซี. นอกจากนี้ อาร์.ซี. โปร-แอม ยังถูกถูกพอร์ตลงเซกา เมกาไดรฟ์ในปี 1992 ในชื่อ แชมเปียนชิป โปร-แอม ซึ่งเป็นการรีเมคขั้นสูงด้วยกราฟิกขั้นสูงและคุณสมบัติเพิ่มเติม  อาร์.ซี. โปร-แอม ยังมีภาคต่อตามมาถึง 2 ภาคคือ ซูเปอร์ อาร์.ซี. โปร-แอม ในปี 1991 และ อาร์.ซี. โปร-แอม II ในปี 1992

นักวิจารณ์วิดีโอเกมกล่าวว่า อาร์.ซี. โปร-แอม เป็นหนึ่งในเกมแฟมิคอมที่ประสบความสำเร็จเป็นครั้งแรกของแรร์ อาร์.ซี. โปร-แอม ได้รับการตอบรับอย่างดีในด้านภาพ เสียง รูปแบบการเล่น และความเพลิดเพลิน ตัวเกมแยกตัวออกจากเกมแข่งรถก่อนหน้านี้โดยใช้โอเวอร์เฮดแทนที่จะเป็นมุมมองบุคคลที่หนึ่ง บทวิจารณ์อ้างว่า อาร์.ซี. โปร-แอม เป็นแรงบันดาลใจสำหรับเกมในอนาคตเช่น ซูเปอร์ออฟโรด, ร็อกแอนด์โรลเรสซิง และชุดเกม มาริโอคาร์ต ตัวเกมได้ปรากฏในรายชื่อ "เกมยอดนิยมตลอดกาล" หลายรายการและได้รับการยกย่องให้เป็นหนึ่งในรายการที่ดีที่สุดในคลังเกมแฟมิคอม ต่อมา อาร์.ซี. โปร-แอม เป็นหนึ่งในเกมที่รวมอยู่ในชุดเกม แรร์รีเพลย์ ของแรร์สำหรับเอกซ์บอกซ์วันในปี 2015
 อ้างอิง
# ว็อนโฮ
อี โฮ-ซ็อก (; เกิด 1 มีนาคม พ.ศ. 2535) เป็นที่รู้จักในชื่อในวงการบันเทิงว่า ว็อนโฮ  เป็นนักร้องชาวเกาหลีใต้สังกัดไฮท์ไลน์เอนเตอร์เทนเมนต์ เขาเป็นอดีตสมาชิกวงบอยแบนด์เกาหลีใต้มอนสตาเอ็กซ์ซึ่งเดบิวต์ภายใต้สังกัดสตาร์ชิปเอนเตอร์เทนเมนต์ ในปี พ.ศ. 2558 ว็อนโฮเปิดตัวเป็นศิลปินเดี่ยวในวันที่ 4 กันยายน พ.ศ. 2563 ด้วยอีพี Love Synonym Pt.1: Right for Me
# แบดบันนี
เบนิโต อันโตนิโอ มาร์ติเนซ โอกาซิโอ (เกิด 10 มีนาคม พ.ศ. 2537) หรือที่รู้จักกันในนามแฝงว่า แบดบันนี  เป็นแร็ปเปอร์ นักร้อง และนักแต่งเพลงชาวปวยร์โตรีโก เพลงของเขามักได้รับการนิยามว่าเป็นแนวแทร็ปลาตินและเรเกตอน แต่เขาได้รวมแนวเพลงอื่น ๆ (เช่น ร็อก, บาชาตา, โซล) ไว้ในดนตรีของเขาด้วย เขายังเป็นที่รู้จักจากเสียงร้องทุ้มลึก การร้องแบบคำคละละเลือน และการนำแฟชั่นเครื่องแต่งกายแบบต่าง ๆ มาผสมกัน ตลอดอาชีพการงานของแบดบันนี เขาได้ร่วมงานกับศิลปินอย่างเจ บัลบิน, ฟาร์รูโก, เรซิเดนเต, อาร์กังเฮล, เจย์ กอร์เตซ และแดดดีแยงกีอยู่บ่อยครั้ง
# วัดกงลาด
วัดกงลาด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านกงลาด ตำบลห้วยด้วน อำเภอดอนตูม จังหวัดนครปฐม มีเนื้อที่ 25 ไร่ 1 งาน 6 ตารางวา

วัดกงลาดเริ่มสร้างในสมัยพระบาทสมเด็จพระพุทธยอดฟ้าจุฬาโลกมหาราช โดยชาวบ้านลาวครั่งที่ถูกกวาดต้อนมาจากแขวงเมืองหลวงพระบางเมื่อประมาณ พ.ศ. 2322 ในสมัยกรุงธนบุรี และถูกกำหนดให้มาตั้งถิ่นฐานในบริเวณที่เป็นหมู่ที่ 5 และ 6 ของตำบลห้วยด้วนในปัจจุบัน วัดกงลาดได้รับพระราชทานวิสุงคามสีมาเมื่อ พ.ศ. 2335

วัดมีโบราณสถานคืออุโบสถหลังเก่า เป็นอาคารก่ออิฐถือปูนทรงสี่เหลี่ยมผืนผ้าบนชุดฐานปัทม์ มีทางเข้าออกสองทาง เครื่องบนหลังคาไม้ลดชั้นมุงด้วยกระเบื้องดินเผาปลายแหลม (เกล็ดเต่า) เดิมมีพาไลยื่นต่อบริเวณด้านหน้าทางเข้า โดยรอบตั้งเสมาหินบนฐานบัวปูนปั้น 8 ทิศ มีเจดีย์ย่อมุมไม้สิบสองก่ออิฐถือปูนตั้งอยู่ด้านหลังอุโบสถ เมื่อ พ.ศ. 2559 กรมศิลปากรเข้ามาบูรณะอุโบสถ เสมา และเจดีย์

วัดมีประเพณีแห่ธงสงกรานต์เป็นกิจกรรมหนึ่งของเทศกาลสงกรานต์ในกลุ่มชาวไทยเชื้อสายลาวครั่ง ชาวบ้านเรียกกันว่า ทอดผ้าป่าลาว จัดขึ้นในวันสุดท้ายของเทศกาลสงกรานต์
# สัญกรณ์โพลิช
สัญกรณ์โพลิช  หรือเรียกกันว่า สัญกรณ์โพลิชปรกติ  สัญกรณ์วูคาเซียวิช สัญกรณ์วอร์ซอ สัญกรณ์เติมหน้าโพลิช หรือ สัญกรณ์เติมหน้า  เป็นสัญกรณ์ทางคณิตศาสตร์ที่ ตัวดำเนินการอยู่ด้านหน้าตัวถูกดำเนินการ ตรงกันข้ามกับสัญกรณ์ที่ใช้กันทั่วไปซึ่งตัวดำเนินการวางอยู่ระหว่างตัวถูกดำเนินการ ในขณะที่สัญกรณ์โพลิชย้อนกลับ (RPN) ตัวดำเนินการจะอยู่ด้านหลังตัวถูกดำเนินการ 

สัญกรณ์โพลิชไม่จำเป็นต้องมีวงเล็บใด ๆ ตราบเท่าที่แต่ละตัวดำเนินการมีจำนวนตัวถูกดำเนินการคงที่ คำว่า "โพลิช" ที่หมายถึงประเทศโปแลนด์นั้นหมายถึงสัญชาติของนักตรรกศาสตร์ ยาน วูคาเซียวิช  ชาวโปแลนด์ ผู้คิดค้นสัญกรณ์โพลิชในปี พ. ศ. 2467  
 วิธีการใช้ 
นิพจน์ที่เขียนแทนการบวกตัวเลข 1 และ 2 โดยใช้สัญกรณ์โพลิชจากเขียนเป็น  (เขียนตัวดำเนินการไว้ด้านหน้า) แทนที่จะเป็น  (เขียนตัวดำเนินการไว้ระหว่างกลาง) สำหรับนิพจน์ที่ซับซ้อนมากขึ้น ตัวดำเนินการยังคงเขียนนำหน้าตัวถูกดำเนินการ แต่ตัวถูกดำเนินการอาจเป็นนิพจน์อื่นซึ่งมีตัวดำเนินการและตัวถูกดำเนินการซ้อนกันไปเรื่อย ๆ ตัวอย่างเช่น นิพจน์ที่เขียนด้วยสัญกรณ์ระหว่างกลางตามปกติว่า

 

จะเขียนในสัญกรณ์โพลิชว่า

 

หากตัวดำเนินการทั้งหมดที่ใช้มีอาริตี (จำนวนอาร์กิวเมนต์หรือจำนวนตัวถูกดำเนินการที่ตัวดำเนินการรับ) กำหนดชัดแน่นอน เช่นในกรณีนี้เรากำหนดให้การลบและการคูณเป็นตัวดำเนินการทวิภาค แล้วนิพจน์จะไม่มีความกำกวมเกิดขึ้น ดังนั้นเราไม่จำเป็นต้องใช้วงเล็บ

เพราะฉะนั้นแล้ว นิพจน์ข้างต้นสามารถเขียนอย่างง่ายได้เป็น

 

การถอดความหมายนิพจน์ข้างต้นเริ่มจากการคูณที่อยู่ด้านซ้ายสุดไปด้านขวาสุด แต่ยังไม่สามารถอ่านค่าได้จนกว่าจะพบตัวถูกดำเนินการทั้งสองตัว (เท่ากับอาริตีของการคูณ) ซึ่งก็คือ "- 5 6" และ "7" นิพจน์ที่อยู่ด้านในสุดจะถูกหาค่าก่อนเสมอ เช่นกับสัญกรณ์อื่น ๆ แต่ความ "ในสุด" ในระบบสัญกรณ์โพลิชนั้นมาจากอันดับที่ปรากฏของตัวดำเนินการและตัวถูกดำเนินการ โดยไม่จำเป็นต้องอาศัยการใช้วงเล็บ

ในสัญกรณ์ระหว่างกลางทั่วไป จะต้องมีกฎให้วงเล็บมีความสำคัญเหนือการดำเนินการอื่น ๆ ทั้งนี้เพราะว่าหากนำวงเล็บออก เช่น หากสลับตำแหน่งของวงเล็บ

 

หรือ หากนำวงเล็บออกแล้ว จะได้

 

ซึ่งจะเปลี่ยนความหมายของนิพจน์นั้นโดยทันที ในสัญกรณ์โพลิชจะเขียนนิพจน์ที่เปลี่ยนใหม่ว่า

 

หากการดำเนินการไม่ใช่การดำเนินการที่มีสมบัติสลับที่ เช่น การหาร หรือการลบ ต้องกำหนดลำดับของการเขียนตัวถูกดำเนินการให้ถูกต้อง ตัวอย่างเช่น  โดย 10 อยู่ด้านซ้ายของ 5 มีความหมายว่า10 ÷ 5 (อ่านว่า "หาร 10 ด้วย 5") หรือ  โดย 7 อยู่ด้านซ้ายของ 6 มีความหมายว่า 7 - 6 (อ่านว่า "ลบออกจาก 7 ด้วยตัวถูกดำเนินการ 6")

 สัญกรณ์โพลิชสำหรับตรรกศาสตร์ 
ตารางด้านล่างแสดงสัญกรณ์สำคัญที่ยาน วูคาเซียวิช กำหนดขึ้นเพื่อใช้กับตรรกศาสตร์เชิงประพจน์และตรรกศาสตร์อัญรูป ตัวอักษรบางตัวในตารางสัญกรณ์โพลิชนี้มาจากคำศัพท์ในภาษาโปแลนด์
ความหมายสัญกรณ์โดยทั่วไปสัญกรณ์โพลิชคำในภาษาโปแลนด์นิเสธการเชื่อมเชิงตรรกศาสตร์ (ตัวเชื่อม "และ")การเลือกเชิงตรรกศาสตร์ (ตัวเชื่อม "หรือ")เงื่อนไขเชิงตรรกศาสตร์ (ตัวเชื่อม "ถ้า...แล้ว...")เงื่อนไขสองทาง (ตัวเชื่อม "ก็ต่อเมื่อ")ความเท็จขีดคั่นของเชฟเฟอร์ความเป็นไปได้ความจำเป็นตัวบ่งปริมาณสำหรับทุกตัวตัวบ่งปริมาณสำหรับตัวมีจริง
# Insulin-like growth factor 1
Insulin-like growth factor 1 (IGF-1) หรือเรียกว่า somatomedin C เป็นฮอร์โมนที่มีโครงสร้างโมเลกุลคล้ายเคียงกับอินซูลิน มีบทบาทสำคัญในการเติบโตของเด็กและกระบวนการอะนาบอลิกในผู้ใหญ่

IGF-1 เป็นโปรตีนที่ในมนุษย์สร้างขึ้นจากยีน IGF1 IGF-1 ประกอบด้วยกรดอะมิโนจำนวน 70 อันในสายเดี่ยวและมีพันธะไดซัลไฟด์สามพันธะภายในโมเลกุบ IGF-1 มีมวลโมเลกุลที่ 7,649 ดอลตัน

IGF-1 ผลิตขึ้นหลัก ๆ ในตับภายใต้การกระตุ้นของโกรธฮอร์โมน (GH) โดย IGF-1 ส่วนใหญ่จะจับกับหนึ่งในหกชนิดของ binding proteins (IGF-BP) โดย IGFBP-1 ควบคุมโดยอินซูลิน IGF-1 ผลิตขึ้นมาตลอดชีวิต แต่อัตราการผลิต IGF-1 สูงสุดอยู่ระหว่างการเริ่มต้นวัยรุ่น

สารเทียบเคียง IGF-1 สังเคราะห์ชื่อ mecasermin มีใช้ในไก่เพื่อรักษาการขาดการเจริญเติบโต

ดูเพิ่ม
 โซมาโทพอส
# คูกิ
คูกิ  เป็นนครที่ตั้งอยู่ในจังหวัดไซตามะ ประเทศญี่ปุ่น ณ วันที่ 1 ธันวาคม 2020 นครแห่งนี้มีประชากรประมาณ 152,569 คน 67,339 ครัวเรือน ความหนาแน่นประชากร 1,900 คนต่อตารางกิโลเมตร พื้นที่ทั้งหมด 

 ภูมิศาสตร์ 
thumb|right|260px|สวนกงเง็นโด
คูกิตั้งอยู่ทางตะวันออกเฉียงเหนือของจังหวัดไซตามะ ห่างจากใจกลางกรุงโตเกียวประมาณ 50 กิโลเมตร คูกิตั้งอยู่บนที่ราบตะกอนน้ำพาของแม่น้ำโทเนะ

 เทศบาลข้างเคียง 
 จังหวัดไซตามะ: คาโซะ, ซัตเตะ, โอเกงาวะ, โคโนซุ, ฮาซูดะ, ชิราโอกะ, ซูงิโตะ, มิยาชิโระ
 จังหวัดอิบารากิ: โคงะ, โกกะ

 ภูมิอากาศ 
คูกิมีภูมิอากาศแบบอบอุ่นชื้น (Köppen Cfa) โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในคูกิคือ 14.6 °C ปริมาณน้ำฝนเฉลี่ยต่อปีอยู่ที่ 1338 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.7 °C และต่ำสุดในเดือนมกราคมที่ประมาณ 3.6 °CKuki climate data

 สถิติประชากร 
จากข้อมูลการสำรวจสำมะโนประชากรของญี่ปุ่นKuki population statistics จำนวนประชากรของคูกิยังคงค่อนข้างคงที่มาตลอด 30 ปี

 ประวัติศาสตร์ 
ในช่วงยุคเซ็งโงกุ โคงะคูโบที่ชื่อ อาชิกางะ มาซาอูจิ ได้เกษียณตนไปอยู่ที่วัดคันโตอิง ซึ่งตั้งอยู่ในบริเวณที่ปัจจุบันคือคูกิ ในช่วงยุคเอโดะ บริเวณนี้อยู่ภายในแคว้นศักดินาคูกิ (ขนาด 10,000 โคกุ) ภายใต้การควบคุมของตระกูลโยเนะกิตสึ ซึ่งมีอยู่มาตั้งแต่ปี 1684 ถึง 1798

เมืองคูกิได้รับการจัดตั้งขึ้นในอำเภอมินามิไซตามะ จังหวัดไซตามะ โดยเป็นการจัดตั้งระบบเทศบาลสมัยใหม่เมื่อวันที่ 1 เมษายน 1889 วันที่ 1 กรกฎาคม 1954 คูกิได้ผนวกรวมหมู่บ้านข้างเคียง ได้แก่ โอตะ เอซูระ และคิโยกุ คูกิได้รับการยกฐานะเป็นนครเมื่อวันที่ 1 ตุลาคม 1971 วันที่ 23 มีนาคม 2010 คูกิได้ควบรวมเมืองโชบุ (อยู่ในอำเภอมินามิไซตามะ) และเมืองคูริฮาชิ และเมืองวาชิมิยะ (ทั้งสองอยู่ในอำเภอคิตากัตสึชิกะ)  Japanese government site

 การปกครอง 
คูกิมีการปกครองรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 27 คน นครคูกิเป็นเขตเลือกตั้งที่ให้สมาชิกสภาจังหวัดไซตามะจำนวน 2 คน ในแง่ของการเมืองระดับชาติ นครนี้เป็นส่วนหนึ่งของเขตเลือกตั้งที่ 13 ของจังหวัดไซตามะในการเลือกตั้งสภาผู้แทนราษฎรแห่งรัฐสภาญี่ปุ่น

 เศรษฐกิจ 
พื้นที่ส่วนใหญ่ของคูกิยังคงเป็นพื้นที่เกษตรกรรม โดยมีข้าวเป็นพืชเพาะปลูกหลัก และมีสวนอุตสาหกรรมจำนวน 3 แห่ง

 การศึกษา 
 มหาวิทยาลัยวิทยาศาสตร์โตเกียว มีวิทยาเขตที่คูกิ
 คูกิมีโรงเรียนที่สังกัดเทศบาลนคร ได้แก่ โรงเรียนประถม 23 แห่ง โรงเรียนมัธยมต้น 11 แห่ง และโรงเรียนมัธยมปลายของรัฐ 5 แห่งที่ดำเนินการโดยคณะกรรมการการศึกษาจังหวัดไซตามะ นอกจากนี้ ยังมีโรงเรียนการศึกษาพิเศษสำหรับผู้พิการอีก 1 แห่ง

 การขนส่ง 
 รถไฟ 
 20px บริษัทรถไฟญี่ปุ่นตะวันออก – สายอุตสึโนมิยะ (สายหลักโทโฮกุ),
  –  – 
 40px รถไฟโทบุ –  รถไฟโทบุสายอิเซซากิ
  –  
 40px รถไฟโทบุ – รถไฟโทบุสายนิกโก
  –  

 ทางหลวง 
  – พื้นที่จอดรถโชบุ – ชุมทางต่างระดับคูกิ-ชิราโอกะ
  – ชุมทางต่างระดับคูกิ-ชิราโอกะ – ทางแยกต่างระดับคูกิ
 
 
 

 สถานที่ที่น่าสนใจในท้องถิ่น 
เมืองนี้มีชื่อเสียงจากการที่เป็นสถานที่ในเรื่อง ลักกีสตาร์ (Lucky Star) และ ฮาเร็มในรั้วโรงเรียน (The Fruit of Grisaia) ซึ่งทำให้มีนักท่องเที่ยวอนิเมะหลายพันคนเข้ามาเยี่ยมชมที่ศาลเจ้าวาชิโนมิยะทุกปี

 เมืองพี่น้อง 
  - โรสเบิร์ก รัฐออริกอน สหรัฐ